section_heading: Povijest
paragraph_text: Na temelju odluke tadašnjeg Saveznog izvršnog vijeća je novoosnovanoj Atlantskoj plovidbi pripalo ukupno sedam brodova čija je ukupna tonaža iznosila 35.038 bruto registarskih tona, prosječne starosti 35 godina, svi su imali parne strojeve, a razvijali su brzinu od šest do osam čvorova. No, proteklo je još nešto vremena dok su brodovi uistinu i predani Atlantskoj plovidbi. Prvi od njih je bio P/B Banija (prije P/B Sveti Vlaho) u prosincu iste godine. Godine 1962. AP-u je pripojeno Pomorsko transportno poduzeće Dubrovnik.